**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004), члана 13. став 5.Закона о подстицајима у пољопривреди и руралном развоју („Службени гласник Републике Србије“ број 10/13, 142/14, и Програма мера подршке за спровођење пољопривредне политике и политике руралног развоја општине Гаџин Хан за 2016.год.који је усвојила Скупштина општине Гаџин Хан одлуком бр.06-320-43/2016-II od 31.03.2016.год.(Сл. лист града Ниша бр.31/2016), по претходној сагласности Министарства пољопривреде и заштите животне средине број 320-00-02785/2016-09, на својој 9. (деветој) седници, одржаној данa 30.09.2016.године**, УТВРЂУЈЕ**

**ПРЕДЛОГ**

**ИЗМЕНЕ и ДОПУНЕ**

**ПРОГРАМА МЕРА ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ОПШТИНЕ ГАЏИН ХАН ЗА 2016. ГОДИНУ**

Члан 1.

**Овим Предлогом врши се измена и допуна Програм мера подршке за спровођење пољопривредне политике и политике руралног развоја општине Гаџин Хан који је усвојила Скупштина општине Гаџин Хан одлуком бр.06-320-43/2016-II od 31.03.2016.год., по претходној сагласности Министарства пољопривреде и заштите животне средине број 320-00-02785/2016-09 од 31. марта 2016.године**

Члан 2.

**Поглавље 1: Опште информације, одељак: 1.2. Врсте (структура) мера и планирани износи, Табелу 1. Мере директних плаћања, допунити иза редног броја 1. редним бројем 2. тако да гласи :**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2. | Кредитна подршка | 100.2 | 1.000.000 | / | / | 500.000 | | | | |
|  | Суфинансирање камата за пољ. кредите | 100.2.1 | 1.000.000 |  |  |  | | | | |
| *.* | | | | | | | | | | |
|  | **УКУПНО** |  | 2.000.000 |  |  | |  |  |  |

**Члан 3.**

Поглавље 1: Опште информације, одељак: 1.2. Врсте (структура) мера и планирани износи, код Табеларног приказа планираних финансијских средстава АП/ЈЛС,

Тебела 1.2.4. Финансијски оквир програма, мења се и сада гласи:

**Тебела 1.2.4. Финансијски оквир програма**

|  |  |  |
| --- | --- | --- |
| **Буџет** | **Вредност у РСД** |  |
| Учешће буџета Програма мера подршке за спровођење пољопривредне политике и политике руралног развоја у укупном буџету АП/ЈЛС | / |
| Укупан износ буџета за реализацију Програма мера подршке за спровођење пољопривредне политике и политике руралног развоја | 4.000.000,00 |
| Буџет за мере директних плаћања | 2.000.000,00 |
| Буџет за подршку мерама руралног развоја | 2.000.000,00 |
| Буџет за остале мере | / |

**Члан 4.**

**Поглавље 2: Опис планираних мера, након мере Регреси која је означена са 2.1., допунити са новом мером која гласи:**

**2.1.а Назив мере**: Кредитна подршка

**Шифра мере:** 100.2 Суфинансирање камата за пољопривредне кредите

**2.1.а.1. Образложење**

У складу са Законом о подстицајима у пољопривреди и руралном развоју, јединице локалне самоуправе (Сл. гласник РС 10/13 и 142/14) могу да утврђују мере које се односе на директна плаћања у виду кредитне подршке. Кредитна подршка ће се реализовати суфинансирањем камата за пољопривредне кредите.

Пољопривреда је делатност у којој се ангажује велика количина новчаних средстава сваке године, било да се ради о улагању новца у репроматеријал, било да се ради о улагању у нове засаде, основно стадо, наводњавање и остале инвестиције. Констатни извори финансирања су не само предуслов за повећање производње, већ и за одржавање већ постојећег нивоа производње. Свако комерцијално пољопривредно газдинство које жели да успешно послује пољопривредни кредит види као могућност обезбеђења готовог новца и повећања профита. Међутим, тренутно банке не препознају мала и средња газдинства, која домонирају на територији општине, као озбиљне клијенте, већ као клијенте са већим степеном ризика. Ово произилази, пре свега, из чињенице да се већи део прихода газдинства не одвија преко рачуна. Поред високих каматних стопа јавља се и неусклађеност рокова отплате са роковима прилива средстава на пољопривредним газдинствима и неусклађеност грејс периода са врстом производње, односно инвестицијом. Додатни проблем је и начин обезбеђења кредита - хипотеке на објектима у руралним подручјима су често неприхватљиво обезбеђење.

Кредитна подршка путем суфинансирања камате за пољопривредне кредите представља меру којом се пољопривредним газдинствима омогућава лакши приступ коришћењу кредита код пословних банака и на тај начин се стварају повољнији економски услови за обезбеђење неопходних импута за постојећу производњу и за инвестиционе активности за започињање и унапређење пољопривредне производње.

**2.1.а.2. Циљеви мере**

Позитиван утицај на стабилност дохотка пољопривредних газдинстава и раст конкурентности уз прилагођавање захтевима тржишта, повећање дохотка на пољопривредним газдинствима су општи циљеви ове мере, а модернизација производње и унапређивање квалитета производа са могућношћу укључивања у шеме квалитета (заштита географских ознака итд.), повећање површине под засадима и другим културама, повећање сточног фонда, представљају специфичне циљеве.

**2.1.а.3. Веза са мерама Националног програма за рурални развој Републике Србије (НПРР)**

Није примењиво.

**2.1.а.4. Крајњи корисници**

Физичка лица – носиоци регистрованог пољопривредног газдинства.

**2.1.а.5. Економска одрживост**

За реализацију ове мере није потребно подносити бизнис план или пројекат о економској одрживости улагања.

**2.1.а.6. Општи критеријуми за кориснике**

* + Корисник треба да има регистровано пољопривредно газдинство уписано у Регистар пољопривредних газдинстава, са активним статусом;
  + Корисник са пребивалиштем и производњом на територији општине Гаџин Хан;
  + Потписана изјава да не постоји захтев за коришћење кредитне линије за исто улагање у другим јавним фондовима;

**2.1.а.7. Специфични критеријуми**

За реализацију ове мере корисник је у обавези да испуни само опште критеријуме.

**2.1.а.8. Листа инвестиција у оквиру мере**

|  |  |  |
| --- | --- | --- |
| **Шифра**  **инвестиције** | **Назив инвестиције** | **Износ** |
| **100.2.1** | Суфинансирање камата за пољопривредне кредите | 1.000.000,00 |

**2.1.а.9. Критеријуми селекције**

Критеријуми селекције се не примењују при реализацији ове мере, већ се средства одобравају по редоследу пријема потпуних захтева, односно одобрених кредитних линија од стране изабране пословне банке, до утрошка средстава.

**2.1.а.10. Интензитет помоћи**

Интензитет помоћи је 100% од укупне ефективне каматне стопе. Обавезе корисника кредита су накнаде и трошкови у току одобравања и реализације кредита, а суфинансира се ефективна каматна стопа. Ефективна каматна стопа мора бити фиксна током периода отплате кредита.

**2.1.а.11. Индикатори/показатељи**

|  |  |
| --- | --- |
| **Редни број** | **Назив показатеља** |
| **1.** | Број корисника кредитних линија са суфинансираном каматом |
| **2.** | Укупан износ ангажованих средстава пословне банке |

**2.1.а.12. Административна процедура**

Извршиће се избор пословне банке са најповољнијим условима кредитирања путем поступка јавне набавке и закључиће се уговор са изабраном банком. Након закључења Уговора са банком, расписује се јавни позив за подношење захтева за одобрење кредита корисницима.

Захтев за одобрење кредита подноси се пословној банци уз претходну сагласност општинске управе у погледу намене кредита. Краткорочни кредити са каматом која се субвенционише одобраваће се зареализацију текућих сезонских активности у пољопривредној производњи односно за набавку репроматеријала (семенска роба, расад, садни материјал, ђубриво, гориво, средства за заштиту, сточна храна и друго), набавку приплодних грла, грла за тов, ројева и матица пчела, набавку нове механизације за пољопривредну производњу и набавку опреме за прераду, чување и пласман пољопривредних производа. Краткорочни кредити се одобравају на период од годину дана. Један корисник може користити само једну субвенционисану кредитну линију по врсти кредита, која може обухватати више намена. Контролу наменског коришћења кредита вршиће општинска управа у сарадњи са банком. Уколико се утврди да кредит није наменски искоришћен или је делимично наменски искоришћен проглашава се доспелим тако што се целокупна главница и затезна камата која је обрачуната у складу с пословном политиком изабране банке за цео период коришћења кредита наплаћују од корисника укључујући и цео износ субвенционисане камате са обрачунатом затезном каматом у складу са пословном политиком банке.

**Овај предлог доставити Министарству пољопривреде и заштите животне средине ради прибављања претходне сагласности.**

Број: 06-320-438/16-III

У Гаџином Хану, 03.10.2016.год.

**ОПШТИНСКО ВЕЋЕ**

**ОПШТИНЕ ГАЏИН ХАН**

Председник

Саша Ђорђевић

Образложење

Због ребаланса буџета који је усвојила Скупштина општине Гаџин Хан одлуком бр. 06-159/16- II дана 09.09.2016.год.,објављен у Сл. листу бр103/2016 од 12.септембра, којим су предвиђена средства од 1.000.000,00 за суфинансирање камата за пољопривредне кредите, потребно је изменити и допунити Програма мера подршке за спровођење пољопривредне политике и политике руралног развоја општине Гаџин Хан за 2016.год. у складу са тим, те прибавити претходну сагласност надлежног Министарства ради усвајања измена Програма на седници Скупштине.

Председник

Саша Ђорђевић